Document ID: 31990R1323

ΚΑΝΟΝΙΣΜΟΣ (ΕΟΚ) αριθ. 1323/90 ΤΟΥ ΣΥΜΒΟΥΛΙΟΥ
της 14ης Μαΐου 1990
που καθιερώνει ειδική ενίσχυση για την εκτροφή προβατοειδών και αιγοειδών σε ορισμένες μειονεκτικές περιοχές της Κοινότητας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
τη γνώμη της Οικονομικής και Κοινωνικής Επιτροπής (3),
Εκτιμώντας:
ότι το άρθρο 8 του κανονισμού (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 για την κοινή οργάνωση αγορών στον τομέα του προβείου και αιγείου κρέατος (4), προβλέπει μέτρα που αποσκοπούν στη μείωση της πριμοδότησης για τις προβατίνες στον τομέα του προβείου και αιγείου κρέατος όταν το δυναμικό της αγέλης υπερβαίνει ένα ορισμένο ανώτατο όριο 7 ότι η μείωση αυτή ενδέχεται να έχει δυσμενείς συνέπειες στις μειονεκτικές περιοχές κατά την έννοια της οδηγίας 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές (5), όπως τροποποιήθηκε τελευταία από τον κανονισμό (ΕΟΚ) αριθ. 797/86 (6), στις οποίες δεν υπάρχουν εναλλακτικές δυνατότητες παραγωγής από την παραγωγή προβείου κρέατος 7 ότι, κατά συνέπεια, ενδείκνυται, σύμφωνα με τις πρωτοβουλίες που προβλέπει η Επιτροπή στην έκθεσή της σχετικά με την ανάπτυξη του αγροτικού κόσμου, να προβλεφθεί για τις περιοχές αυτές αποζημίωση υπό μορφή κατ' αποκοπήν ενίσχυσης 7 ότι είναι σκόπιμο να εφαρμοστεί ο παρών κανονισμός από την περίοδο εμπορίας 1991, λαμβανομένου υπόψη του επιπέδου μείωσης της πριμοδότησης για τις προβατίνες που προβλέπεται για την εν λόγω περίοδο,
ΕΞΕΔΩΣΕ ΤΩΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Στις μειονεκτικές περιοχές κατά την έννοια του άρθρου 3 παράγραφοι 3, 4 και 5 της οδηγίας 75/268/ΕΟΚ, τα
μοναδιαία ποσά των πριμοδοτήσεων υπέρ των παραγωγών προβείου και αιγείου κρέατος που υπολογίζονται σύμφωνα με το άρθρο 5 του κανονισμού (ΕΟΚ) αριθ. 3013/89, συμπληρώνονται με ειδική ενίσχυση για τις δράσεις «Αγροτικός κόσμος», ανερχόμενη σε μοναδιαίο ποσό:
- 4 Ecu ανά προβατίνα, για τους παραγωγούς που αναφέρονται στο άρθρο 5 παράγραφοι 2 και 4 του εν λόγω κανονισμού,
- 2,8 Ecu ανά προβατίνα, για τους παραγωγούς που αναφέρονται στο άρθρο 5 παράγραφος 3 του εν λόγω κανονισμού,
- 2,8 Ecu ανά αίγα για τους παραγωγούς που αναφέρονται στο άρθρο 5 παράγραφος 5 του εν λόγω κανονισμού,
- 2,8 Ecu ανά θηλυκό ζώο του είδους των προβατοειδών, σε περίπτωση εφαρμογής του άρθρου 5 παράγραφος 8 δεύτερο εδάφιο του εν λόγω κανονισμού,
- 4 Ecu ανά προβατίνα και 3,2 Ecu ανά αίγα σε περίπτωση εφαρμογής των διατάξεων του άρθρου 22 παράγραφος 6 του εν λόγω κανονισμού 7 στην περίπτωση αυτή, η ενίσχυση περιορίζεται στα ζώα τα οποία πληρούν τους όρους που προβλέπονται από τις διατάξεις αυτές.
2. Η ειδική ενίσχυση που αναφέρεται στην παράγραφο 1 χορηγείται υπό τους ίδιους όρους με εκείνους που προβλέπονται για τη χορήγηση της πριμοδότησης υπέρ των παραγωγών προβείου και αιγείου κρέατος.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την έναρξη της περιόδου εμπορίας 1991.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Μαΐου 1990.

Labels: 6